《采药大布山诗》
南北朝·吴均

我本北山北，缘涧彩山麻。九茎日反照，三叶长生花。

可用蠲忧日，聊持驻景斜。景斜不可驻，年来果如驱。

安得昆仑山，偃蹇三珠树。三珠始结荄，绛叶凌朱台。

玉壶白凤肺，金鼎青龙胎。韩众及王子，何世无仙才。

安期傥欲顾，相见在蓬莱。

作者简介：吴均（469年—520年） ，字叔庠，南朝梁文学家、史学家，吴兴故鄣（今浙江安吉）人。出身贫寒，性格耿直，好学有俊才。吴均既是历史学家，著《齐春秋》三十卷、注《后汉书》九十卷等；又是著名的文学家，有《吴均集》二十卷，惜皆已亡佚。